Държавен вестник, бр. 59, 2012 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  59
ва да бъдат регистрирани писмено (да бъдат 
подготвени от Дружествата за одобрение от 
Държавата, като това одобрение ще се даде в 
съответствие с Националните закони и няма 
да се отказва безпричинно) („Екологичните 
стандарти“).
2. Ако възникне изтичане или разлив на 
Природен газ от Тръбопроводната система 
Набуко или някакво друго събитие се случи, 
като причини или е възможно да причини 
съществени екологични щети или съществен 
риск за здравето и безопасността, по искане 
на Дружествата и за сметка и разход за Дру­
жествата, Държавата е длъжна в допълнение 
към всякакви задължения, които Държавният 
орган и/или Държавният субект могат да имат 
по Проектните споразумения, да положи всич­
ки законни и разумни усилия, за да осигури 
своевременно и в разумни количества всякаква 
работна ръка, материали и техника, които не 
са на непосредствено разположение на Друже­
ствата, в помощ на всяко усилие за поправяне 
или ремонт, във връзка с някакво събитие, за 
което се прилагат Националните закони.
Член 15 
Персонал
1. Държавата гарантира в степента, поз­
волена от приложимите Национални закони, 
че всяко Дружество, предмет на членове 15.2 
и 15.3, има право да наема на работа или да 
сключва договори, с цел осъществяване на 
Проектните дейности на своя Територия, с 
физически и юридически Лица и техния съ­
ответен персонал (включително граждани на 
Държавата, на други държави – членки на ЕС/
ЕИП, и други Лица, имащи приравнени на тях 
права на Територията на Държавата), които, 
по мнението на такова Дружество, показват 
изискваните познания, квалификация и опит 
за извършване на такива дейности.
2. Освен ако е предвидено друго в това 
Споразумение и в зависимост от Нацио­
налните закони на Държавата, Държавата е 
длъжна да разреши свободното движение на 
нейната Територия на Лицата, споменати в 
член 15.1, на тяхното имущество, предназна­
чено за частно ползване, и на всички други 
активи на тези Лица във връзка с Проектните 
дейности, спазвайки условията на договорите 
на ЕС и международни договори, по които 
Държавата е страна.
3. Държавата в степента, позволена от 
приложимите закони, подкрепя Държавни­
те органи в превенцията и елиминирането 
на всякакви ограничения за влизането или 
излизането на всеки ключов персонал, свър­
зан с Проекта, в зависимост единствено от 
прилагането на имиграционни (включително 
разпоредби относно визи и разрешения за 
пребиваване), митнически, наказателни и 
други относими закони на Държавата. 
Член 16 
Стандарти за полагане на труд
1.  Приложимите към Проекта закони и 
практики или стандарти в областта на за­
етостта следва да са нормалните правила, 
които са установени по силата на национал­
ното законодателство на Държавата. Никакви 
изисквания в това отношение няма да се 
налагат на Участниците в Проекта в допъл­
нение към стандартите, приложими спрямо 
подобни проекти.
2. Всички програми и практики за зае­
тост, приложими за гражданите на Държа­
вата, работещи по Проекта на Територията 
на Държавата, включително работно време, 
отпуск, възнаграждение, социални придобив­
ки и стандарти за безопасност и здраве при 
работа, не могат да бъдат по-неблагоприятни 
от предвидените в трудовото законодателство 
на Държавата за нейните граждани.
Член 17 
Стандарти за въздействие върху обществото
Стандартите за въздействие върху обще­
ството, отнасящи се за Проекта по каквито 
и да е валидни лицензи, съгласия, разреше­
ния, разрешителни или изключения и други, 
изисквани в съответствие с Националните 
закони, се установяват от „Набуко Интерне­
шънъл Къмпани“ в съответствие и при съ­
ответно отчитане на резултатите от оценката 
за въздействие върху обществото, която да се 
извърши по отношение на Тръбопроводната 
система Набуко, въз основа на Екваторните 
принципи и другите изисквания за социал­
на политика на евентуалните Заемодатели 
в Проекта. След като те бъдат установени, 
трябва да се регистрират писмено (да бъдат 
подготвени от Дружествата за одобрение от 
Държавата, като това одобрение ще се даде в 
съответствие с Националните закони и няма 
да се отказва безпричинно).
Член 18 
Технически стандарти
1. Дружествата имат право да прилагат 
еднотипен комплекс от технически стандарти 
за Проекта и Проектните дейности. Тези тех­
нически стандарти се изготвят от Дружествата 
и се представят на Държавата за одобрение от 
нея (включително всяко официално одобре­
ние, изискващо се по Националните закони), 
което одобрение не може да се отказва или 
забавя или забавя безпричинно (и не може 
да се отказва, ако техническите стандарти 
съответстват на общоприетите международни 
стандарти за тръбопроводи).
2. Държавата е длъжна (без ущърб за раз­
поредбите на член 11) да полага максимални 
усилия за: (i) предприемане на всички мерки и 
издаване на всички закони и укази в рамките